Арабцәа рнап аҵаҟа иҟаз Џьамтәылантә Феодоси дзацәажәан иааигаз арабцәеи аџьамқәеи рыла ишьақәгылаз архәҭақәа ракәзаргьы, абыржәаҟара дара ишырҭаху рыгәҭакқәа рынагӡаразы иманшәалан иҟамлацызт, аратәи ажәлар абасҟак ирыдгыло ԥхыӡ ирбаргьы ихарҵомызт, уи аҟнытә аԥсҳа ир иманы Егры иӡхыҵра иахыццакуан, шьаҿак иадамзаргьы Аԥсны дгьыл иқәлан рҿыҩархар, нас уаҩ дҳахәом ҳәа рхы иақәгәыӷуан.